SPRÁVA ZO ZAHRANIČNEJ PRACOVNEJ CESTY č.      / 2017

1.  Účastník ZPC:
Terézia Lesayová, Mgr.
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli, odborný pracovník, 
anglický, francúzsky, taliansky 

2.  Zahraničná pracovná cesta:
Belgické kráľovstvo, 1.10. (00:01) – 30.10.2017 (23:59). 
Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty v mesiaci október 2017 sa riadil dvoma základnými dokumentmi – Štatút Styčnej kancelárie pre výskum a vývoj v Bruseli a Plán činnosti SLORD na rok 2017. 
Podrobnejšie záznamy o uskutočnených stretnutiach a konferenciách či seminárov, ktorých som sa zúčastnila, uvádzam v kapitole č. 4 pre lepší prehľad. 
Podpora zapájania sa do medzinárodných projektov a pri ich implementácii
V mesiaci október som posielala informácie o medzinárodných konferenciách a podujatiach, ktoré by napomohli slovenských subjektom a zástupcom slovenských univerzít zviditeľniť ich výskum a tiež získať nové kontakty s potenciálnymi medzinárodnými partnermi pre budúcu spoluprácu v H2020 projektoch. Zároveň som za mesiac október pripravovala newsletter, ktorý informuje o novinkách v oblasti vedy, výskumu a inovácií, vývoji EÚ výskumných politík, otvorených výzvach a tiež nadchádzajúcich podujatiach. 
Taktiež som pripravovala a spolupracovala s ďalšími styčnými kanceláriami pri príprave ďalšieho tréningu pre projektových manažérov, ktorí sa bude konať 6.-8.11. v Bruseli a ktorý bude tento raz orientovaný najmä pre projektových manažérov z oblasti surovín a materiálov. Na tréning som navrhovala niektorých rečníkov a tiež aj niektoré témy v programe. Tréning umožní projektovým manažérom nie len získať potrebné informácie k projektom H2020, ale tiež je výbornou networkingovou príležitosťou a možnosťou sa priamo rozprávať s projektovými officermi z EK a z úspešných inštitúcií či ostatných styčných kancelárií v IGLO. Na tréning som oslovovala rečníkov, pripravovala som prezentáciu a následne prezentovala nové informácie k Pracovnému programu na roky 2018-2020, jeho hlavné priority a tiež timeline k FP9. 
Pravidelne som komunikovala s národnými delegátmi a NCP za moje oblasti za účelom výmeny informácií k implementácií H2020. Okrem iného som sa stretávala s kolegami z iných styčných kancelárií a zástupcami európskych inštitúcií za účelom výmeny aktuálnych informácií týkajúcich sa Horizontu 2020.  
Účasť na konferenciách, seminároch a programových výboroch 
Prehľad všetkých podujatí, seminárov a stretnutí, ktoré som absolvovala za mesiac október je uvedený v časti 4 tejto správy. 
IGLO Pracovné skupiny 
Na stretnutí IGLO pracovnej skupiny pre ERC boli hlavnou témou Synergy Grants (SyG), ktoré budú opäť do dvojročnej pauze spustené v rámci ERC pracovného programu 2018. Hlavnou prezentujúcou bola Agnes Kulcsar z ERCEA. 
Na rok 2018 je pre SyG vyčlenený rozpočet vo výške 250 mil EUR, pričom každý jeden projekt môže získať maximálny grant 10 mil EUR (+4 milióny navyše vo výnimočných prípadoch). Hlavnou podmienkou je vytvoriť tím hlavných riešiteľov, ktorí budú popri svojom výskume pracovať na projekte aspoň 30% plného pracovného času. Ako vo všetkých ostatných ERC výzvach ide o plne bottom-up prístup, avšak v tomto prípade je potrebné preukázať nevyhnutnosť vytvorenia tímu. Výzva pre SyG je otvorená do 4.11.2017 a hodnotenie by malo byť uzavreté v septembri 2018. Ďalej boli prezentované ďalšie technické detaily podania projektov a jeho hodnotenie. 
Čo a týka financovania ERC SyG v UK, táto otázka zatiaľ zostáva otvorená na rozdiel od iných grantov, kde je možné si grant preniesť na inú inštitúciu v rámci členskej krajiny alebo asociovanej krajiny. 
Témou ďalšieho stretnutia, ktoré by sa malo uskutočniť v novembri,  bude etika v ERC projektových návrhoch. 

Programové výbory 
Programový výbor H2020 pre Zelenú, inteligentnú a integrovanú dopravu 
Na 17. zasadnutí Programového výboru pre Spoločenskú výzvu 5 – Zmena klímy, životné prostredie, zdrojová efektivita a suroviny boli na programe najmä dva hlavné body. Prvým bodom bola implementácia H2020. EK prezentovala výsledky jednotlivých výziev z SC5 a SME Instrument. V rámci prvého veľkého bodu, EK tiež informovala o strednodobom hodnotení výzvy SC5. Podľa hodnotenia sa ukazuje, že účasť krajín EÚ13 v doterajšom období je na úrovni 9,4%, zatiaľ čo účasť krajín EÚ15 je na úrovni 79%. Čo sa týka finančného príspevku od EK, percentuálny pomer je ešte výraznejší - zatiaľ čo do EÚ13 ide 5,1% z určeného rozpočtu pre SC5, do EÚ15 putovalo 87.3%. Ukazuje sa tiež, že klimatické zmeny zatiaľ nie sú prioritnou oblasťou pre krajiny EÚ13, čo dokazuje aj nižšie percento podaných návrhov. Všeobecným problémom v SC5 zostáva nízka percentuálna miera úspechu, veľkosť projektov a tiež aj slabý monitoring a nedostatočné synergie s EŠFI. Druhým veľkým bodom na programe bol pracovný program na roky 2018-2020, ktorý je už takmer vo finálnej fáze a jeho draft bol zverejnený medzi prvými.  Tak, ako u ostatných programoch, bude finálny program zverejený 27.10.2017, s tým, že prvé výzvy sa otvoria 5.11.2017. Týka sa to aj tém, ktoré sú z oblasti klímy, prípadne surovín, ale spadajú pod iné pracovné programy (NMBP, LEIT, SC2, SC3...). Na záver výboru sme boli informovaní o nadchádzajúcich podujatiach v rámci EE a AT PRES. Konferencia k EE Pres je už uvedená na našej stránke. Hlavnou témou AT podujatia bude „Growth in Transition Initiative“.  Rovnako informovali aj o Informačnom dni, ktorý sa uskutoční 8.- 9.11., ktorý už naplnil svoju kapacitu a registrácia je už uzavretá. 
Prezentácia a popularizácia slovenského výskumu a inovácií
Pre lepšiu popularizáciu slovenského výskumu sme spoluorganizovali konferenciu so Žilinskou univerzitou a jej partnermi – Energy 4.0 – Energy for the future. Budúcnosť energetického sektora a aktuálne trendy boli hlavné témy konferencie na pôde Stáleho zastúpenia SR pri EÚ dňa 11.10.2017. Záštitu nad konferenciou prevzal poslanec Európskeho parlamentu (EP). Viac informácií...
V októbri som pripravovala brožúru a konferenciu Women in Scinece, ktorá taktiež poukáže na vynikajúce slovenské vedkyne a výskumníčky a otvorí diskusiu o výzvach, ktorým nie len slovenské ale aj ostatné výskumníčky v Európe čelia. Konferencia sa bude konať dňa 21.11.2017 a viac informácií je tu. Na konferenciu som pripravovala program, pozývala rečníkov, briefovala moderátorku a pripravovala text k brožúre, ktorá načrtáva situáciu vedkýň a výskumníčok v Európskej únií. 
Prevádzkovanie informačného portálu
Počas októbra som pridávala informácie, výzvy, aktuality a podujatia na SLORD webovú stránku a pravidelne aj na SLORD profil na Facebooku. 
Rovnako som za mesiac október pripravila newlsetter, ktorý bol následne poslaný našim kontaktom z prostredia slovenskej vedy, výskumu a inovácií. 
Organizačná a administratívna činnosť v SLORD
V mesiaci október som prekladala faktúry pre SLORD od poskytovateľa telekomunikačných služieb z francúzskeho do slovenského jazyka pre účely CVTI SR.  Plnila som tiež všetky administratívne a organizačné úlohy, ktoré súvisia s riadnym chodom kancelárie. 

4.	Stručný priebeh rokovaní, resp.  študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Konferencie, semináre, podujatia

Október 2017	
Dátum	Čas	Miesto	Účastník (SLORD)	Účastníci	Podujatie	
4.10.2017	11:00 – 12:30	KoWi, Rue du Trône 98	Terézia Lesayová	 	IGLO ERC Working Group	
5.10.2017	10:00 – 17:00	Rue du Champ de Mars 21	Terézia Lesayová		ERA-NET Cofund Workshop	
6.10.2017	10:00 – 17:00	EK – Albert Borschette Congres Center (CCAB) 	Terézia Lesayová 		H2020 Programme Committee – Climate Action, SC5	
10.10.2017	13:00 – 14:30	Joint Research Center, EK 	Terézia Lesayová		Gender bias in leading positions: what data can tell us about women´s careers	
11.10.2017	11:15 – 13:00	EK – Albert Borschette Congres Center (CCAB)	Terézia Lesayová 		Attract and retain talented researchers	
11.10.2017	14:00 – 19:00	SZ SR pri EÚ	SLORD 		Energy 4.0 – podujatie organizované SLORD	
18.10.2017	12:30 – 18:00	Crowne Plaza Brussels – Le Palace	Terézia Lesayová 		IMI2 Stakeholder Forum  	
19.10.2017	09:00 – 17:00	Crowne Plaza Brussels – Le Palace	Terézia Lesayová 		IMI2 Stakeholder Forum 	
24.10.2017	09:00 – 17:00	Madou Plaza Tower	Terézia Lesayová 		Raising perspectives for talented researchers by institutions implementing the Human Resources Strategy (HRS4R) & Complying with art. 32 of the H2020 multi-beneficiary grant agreement	
26.10.2017	09:30 – 16:00	Rue Jacques de Lalainq 8	Terézia Lesayová		Knowledge Diplomacy - linking Science,  Education and Cultural Diplomacy	

Stretnutia a rokovania

Október 2017	
Dátum	Čas	Miesto	Účastník (SLORD)	Účastníci	Téma stretnutia	Záznam	
10.10.2017	12:00 – 13:00	Joint Research Center	Terézia Lesayová	Jana ŽIfčiaková – Policy Analyst, Joint Research Center, EK 	Výmena aktuálnych informácií, možnosti spolupráce 	Výmena aktuálnych informácií, možnosti spolupráce   	
12.10.2017	11:00 – 12:00	SLORD 	Terézia Lesayová	Ondřej Hradil - CEITEC	Spolupráca pri využívaní výskumných infraštruktúru a core facilites v CEITEC slovenskými výskumníkmi  	Spolupráca pri využívaní výskumných infraštruktúru a core facilites v CEITEC slovenskými výskumníkmi  	
16.10.2017	12:30 – 14:00	Brusel, Place de Londres	Terézia Lesayová
	Jan Komarek – EK, DG CNNECT 	Výmena aktuálnych informácií  	 Výmena aktuálnych informácií, informácie ohľadne mHealth a eHelath 	
20.10.2017	12:30 – 14:00	Place Jourdan 	Terézia Lesayová	Nina Sečíkova – SZ SR pri EÚ	Výmena aktuálnych informácií  	Výmena aktuálnych informácií    	
23.10.2017	15:30-16:30	Rue du Trône 98	Terézia Lesayová	Sofie Vanthournout – riaditeľka, Sense about Science EU	Budúca spolupráca, členstvo SR inštitúcií v organizácií 	Budúca spolupráca, členstvo SR inštitúcií v organizácií	
31.10.2017	17:00 – 18:30	Place de Luxembourg	Terézia Lesayová	Kateřina Svíčková – DJ JUST, EK, Lead@COMM	Briefing pre moderátorku podujatia Women in Science, príprava otázok do diskusie 	Briefing pre moderátorku podujatia Women in Science, príprava otázok do diskusie	

5.  Odporúčané závery:
V rámci dvoch hlavných dokumentov, ktorými sa riadime by malo ísť o tieto úlohy v jednotlivých oblastiach:
1.	Podpora zapájania sa do medzinárodných projektov a pri ich implementácii
V roku 2017 je potrebné pokračovať v poskytovaní kvalitných konzultácií k príprave projektov EÚ. Okrem iného je potrebné, nie len pokračovať v poskytovaní cielených informácií a o možnostiach zapojenia sa do projektov, ale plne sa tiež sústrediť na prípravu nového pracovného programu na roky 2018-2020. V tomto roku bude potrebné veľmi podrobne sledovať strednodobé hodnotenie Horizontu 2020 ako aj výsledky z verejných konzultácií. Rovnako bude nevyhnutné sledovať výsledky skupiny na vysokej úrovni, ktorej úlohou je maximalizovať dopad výskumných a inovačných programov v EÚ. V neposlednom rade je nevyhnutné sledovať priority nadchádzajúcich predsedníckych krajín v Rade EÚ v oblasti výskumu a inovácií, aby bolo možné vopred zachytiť nastupujúci trend. Mnohé tieto informácie sú priebežne zverejňované na webe SLORD. V minulých rokoch sme však zápasili s väčšou adresnosťou informácií presným cieľovým skupinám, čo sa nám podarilo čiastočne nastaviť. Budeme však musieť na lepšej adresnosti stále pracovať. Informácie, tak ako doteraz sú v pravidelných intervaloch najmä vo forme mesačného newslettru, prípadne v ad-hoc mailoch posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov.
Informovanie a školenia
Rok 2017 bude veľmi dôležitým rokom z hľadiska prípravy nadchádzajúceho trojročného pracovného programu na roky 2018-2020 a tiež z hľadiska strednodobého hodnotenia Horizontu 2020 a prípravy nadchádzajúceho 9. Rámcového programu. Preto bude naším cieľom pokračovať v informovaní o všetkých novinkách, ktoré sa chystajú na najbližšie obdobie a zmeny, ktoré môžu súvisieť s výsledkami strednodobého hodnotenia. Taktiež je veľmi dôležité dobre a detailne informovať o možnostiach zapojenia sa do strednodobého hodnotenia Horizontu 2020, nakoľko sa práve riešia otázky podpory pre „widening“ krajín. V neposlednom rade je užitočné taktiež informovať o novinkách a stave negociácií medzi UK a EÚ v oblasti vedy, výskumu a inovácií a tiež spôsoby financovania a status UK po brexite v horizonte 2020 a nadchádzajúcich FP. 
Okrem vyššie spomenutého je dôležité naďalej informovať o možnostiach zapájania sa do Horizontu 2020. Po opäť úspešnom tohtoročnom aprílovom školení projektových manažérov plánujeme nadviazať na ďalšie, ktoré by sa malo konať v dňoch 6-8 novembra 2017 v spolupráci s ďalšími styčnými kanceláriami krajín V4 a tiež maďarským stálym zastúpením. Okrem iného zvažujeme možnosť rozšírenia tréningu v záujme ešte lepších networkingových príležitostí pre účastníkov aj pre iné krajiny a urobiť z toho školenie aj pre účastníkov z ostaných krajín EÚ13. Po tréningu sme získali spätnú väzbu od uchádzačov a podľa toho budeme následne upravovať program, aby ďalšie školenie bolo ešte efektívnejšie a „ušité na mieru“. Toto trojdňové školenie, ktoré sa bude konať v Bruseli poskytne vybraným účastníkom prehľad hlavných informácií, ktoré potrebuje účastník pri príprave projektu mať. Prednášky sú zamerané na fungovanie Horizontu 2020, na tvorbu nového rámcového programu, na otázky týkajúce sa auditu, marketingu a komunikácie a fungovaním JPIs, PPPs, KITs, ETP, či detailne na ňom budú prezentované otázky týkajúce sa duševného vlastníctva, otázok rodovej rovnosti a iných prierezových tém. Okrem iného bude tento tréning zahŕňať tiež stretnutia s projektovými manažérmi a officermi z EK a iné networkingové akcie. 
Taktiež je v tomto smere potrebné veľmi dobre a úzko spolupracovať s národnými delegátmi a národnými kontaktnými bodmi, aby sa zabránilo jednak duplicite informácií a tiež aby sa zaistil dobrý tok informácií. V neposlednom rade treba tiež úzko spolupracovať s MŠVVaŠ SR a to práve pri príprave spoločnej stratégie pre FP9 a jej následného informovania o jej procese príprav. 
Prezentácia a popularizácia slovenského výskumu a inovácií
Aj v tomto roku bude potrebné aktívne lobovať a presadzovať účasť Slovákov na konferenciách. Na tomto pracujeme, je však potrebné, aby sa zlepšilo financovanie slovenských vedcov určené na účasť na konferenciách a odborných seminároch v zahraničí. Taktiež je potrebné pokračovať v prezentovaní slovenských výsledkov v oblasti vedy a výskumu a to v akademickom ako aj neakademickom sektore. Preto budeme ďalej pokračovať s akciami, ktoré budeme organizovať v Bruseli, kde budeme pozývať slovenských vedcov a inovátorov, ktorí sa tak budú môcť prezentovať pred širším zahraničným publikom.  
6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC
-

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Terézia Lesayová		                        .....................................
Dátum: 10.11.2017
								
Správu schválil:  prof. RNDr. Ján TURŇA, CSc., generálny riaditeľ  ......................................